25.11.2005 Den Europæiske Unions Tidende L 307/1 (Retsakter, hvis offentliggørelse er obligatorisk) RÅDETS FORORDNING (EF) Nr. 1912/2005 af 23. november 2005 om ændring af forordning (EF) nr. 527/2003 om tilladelse til udbud og levering til direkte konsum af visse vine, der er importeret fra Argentina, og som eventuelt har været genstand for en ønologisk behandling, der ikke er fastsat i forordning (EF) nr. 1493/1999 RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (!), særlig artikel 45, stk. 2, under henvisning til forslag fra Kommissionen, og ud fra følgende betragtninger: (1) Som undtagelse fra artikel 45, stk. 1, i forordning (EF) nr. 1493/1999 tillader forordning (EF) nr. 527/2003 ?) import i Fællesskabet af vine, der er produceret i Argentina, og som har været genstand for en ønologisk behandling, der ikke er fastsat i fællesskabsbestemmel- serne. Denne tilladelse udløb den 30. september 2005. (2) — Der er fortsat forhandlinger mellem Fællesskabet, repræ- senteret ved Kommissionen, og Mercosur, der også omfatter Argentina, med henblik på indgåelse af en handelsaftale om vin. Forhandlingerne vedrører navnlig de to parters respektive ønologiske fremgangsmåder og behandlingsmetoder samt beskyttelse af geografiske betegnelser. (3) — For at fremme disse forhandlinger bør den undtagelse, som tillader, at der til vin produceret på argentinsk område, som importeres i EF, må tilsættes æblesyre, forlænges, indtil den aftale, de nævnte forhandlinger resulterer i, træder i kraft, dog senest til den 31. december 2006. (4) — Forordning (EF) nr. 527/2003 bør ændres i overensstem- melse hermed — UDSTEDT FØLGENDE FORORDNING: Artikel 1 I artikel 1, stk. 1, andet afsnit, i forordning (EF) nr. 527/2003 ændres »30. september 2005« til »31. december 2006«. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. oktober 2005. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. november 2005. (1) EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13). (?) EUT L 78 af 25.3.2003, s. 1. Senest ændret ved forordning (EF) nr. 2067/2004 (EUT L 358 af 3.12.2004, s. 1). På Rådets vegne M. BECKETT Formand